OpenLLM-France/wikimedia huggingface dataset:
# Fotogramas de Plata 1987

La 38a cerimònia de lliurament dels Fotogramas de Plata 1987, lliurats per la revista espanyola especialitzada en cinema Fotogramas, va tenir lloc el 7 de març de 1988 a la discoteca Joy Eslava de Madrid. Els mestres de cerimònies foren Antonio Banderas i Ana Obregón. També es va entregar un premi dedicat al cinema publicitari, a l'anunci El cuponazo de l'ONCE.

## Candidatures
### Millor pel·lícula espanyola

| Pel·lícula | Director | Resultat |
| El Lute: camina o revienta | Vicente Aranda Ezquerra | Guanyadora |
| La ley del deseo | Pedro Almodóvar | Guanyadora |

### Millor pel·lícula estrangera

| Pel·lícula | Director | Resultat |
| Ulls negres | Nikita Mikhalkov | Guanyadora |

### Millor actriu de cinema

| actriu | Pel·lícula | Resultat |
| Victoria Abril | Barrios altos El Lute: camina o revienta | Guanyadora |
| Ana Belén | Divinas palabras La casa de Bernarda Alba | Candidata |
| Carmen Maura | La ley del deseo Delirios de amor | Candidata |

### Millor actor de cinema

| Actor | Pel·lícula | Resultat |
| Alfredo Landa | ¡Biba la banda! El bosque animado El pecador impecable | Candidat |
| Imanol Arias | Divinas palabras El Lute: camina o revienta | Guanyador |
| Antonio Banderas | La ley del deseo Delirios de amor | Candidat |

### Millor intèrpret de televisió

| Intérprete | Sèrie de televisió | Resultat |
| Javier Gurruchaga | La bola de cristal La tarde | Guanyador |
| Juan Echanove | Vísperas | Candidata |
| Tricicle | Tres estrelles | Candidat |

### Millor intèrpret de teatre

| Intèrpret/Companyia | Muntatge | Resultat |
| Lina Morgan | El último tranvía | Guanyadora |

## Referències

* ↑ Almodóvar e Imanol Arias, estrellas de la fiesta de Fotogramas, La Vanguardia, 9 de març de 1988
* ↑ Victoria Abril e Imanol Arias, El País, 9 de març de 1988

## Vegeu també

* II Premis Goya

## Enllaços externs

* Consulta dels Fotogramas de Plata per any a l'IMDB
# Fogaina

Una fogaina és un recipient de ferro colat amb tapa en forma d'olla, on hom hi posa a escalfar aigua tant per rentar la roba (amb cendra) com per bullir les restes de vegetals o cereals que s'empraven per alimentar el bestiar (porcí o aviar). També equival a fogar, especialment si és sense engraellat.

## Referències

* ↑ Fogaina. Viccionari
* ↑ Fogaina. Diccionari.cat
Viccionari
# Franciszek Bohomolec

Franciszek Bohomolec (19 de gener de 1720 – † 24 d'abril de 1784, Varsòvia) fou un escriptor i publicista polonès, considerat un divulgador significatiu de les idees il·lustrades a Polònia. Després d'acabar els estudis a Roma amb els jesuïtes, ensenyà a Varsòvia, i adaptà les comèdies de Carlo Goldoni i Molière per a les representacions dels seus alumnes. En les seves primeres obres satiritzà la ignorància i presumpció de la noblesa polonesa. La seva obra Małżeństwo z kalendarza (Matrimoni pel calendari) ridiculitza la superstició i manca de cultura, i es considera habitualment la seva obra més reeixida juntament amb Czary (Bruixeria), que posa en evidència les supersticions. Durant els últims vint anys de la seva vida, Bohomolec edità la revista Monitor, que propagà els conceptes de la Il·lustració a Polònia, prenent com a models les revistes angleses Tatler i The Spectator. També escrigué una obra en llatí sobre col·loquialismes en polonès.

## Referències

* ↑ Stanisław Bednarski T.J.: Bohomolec Franciszek. W: Polski Słownik Biograficzny. T. 2: Beyzym Jan – Brownsford Marja. Kraków: Polska Akademia Umiejętności – Skład Główny w Księgarniach Gebethnera i Wolffa, 1936, s. 224–225. Reprint: Zakład Narodowy im. Ossolińskich, Kraków 1989, ISBN 83-04-03291-0
# Franciscus Sylvius

Franciscus Sylvius (1614 - 1672), també conegut com a Franciscus de le Boë Sylvius o simplement Silvi, fou un metge, anatomista i científic neerlandès. Va néixer a Hanau, Alemanya, però va treballar i va morir als Països Baixos. El 1658 va ser nomenat professor de medicina a la Universitat de Leiden, càrrec pel qual cobrava 1800 florins, el doble del sou habitual.

## Obra

Va ser nomenat vicerector de la Universitat en 1669 i va fundar l'Escola iatroquímica de Medicina, d'acord amb la seva creença que tots els processos vitals i les malalties es basaven en reaccions químiques. Aquesta escola de pensament intentava comprendre la medicina en termes de regles universals fisicoquímiques. Silvi també va introduir el concepte d'«afinitat química» com una manera de comprendre els mecanismes electrolítics del cos humà i va contribuir enormement a l'estudi de la digestió i dels fluids orgànics. La seva obra més destacada és Praxeos medicae idea nova (Nova idea en la pràctica de la medicina), de 1671. Les seves obres completes van ser publicades en 1671. Va ser un dels primers defensors del sistema circulatori sanguini als Països Baixos, i també se li atribueix la invenció de la ginebra.
Va investigar l'estructura del cervell humà i va descobrir la cissura cerebral que porta el seu nom (cissura de Silvi).

## Referències

* ↑ Sylvius és una llatinització de "de le Boë" traduït com a "dels boscos"
* ↑ «Franciscus Sylvius». Gran Enciclopèdia Catalana. Barcelona: Grup Enciclopèdia Catalana.
# GFT

GFT té els següents significats:
* Govern Federal de Transició, govern provisional d'unitat a Somàlia
* Gameloft, empresa de creació de videojocs amb seu a París
# Gabinet Werner-Cravatte

El Gabinet Werner-Cravatte va formar el govern de Luxemburg del 15 de juliol de 1964 al 6 de febrer de 1969. Al llarg del gabinet, el viceprimer ministre va ser Henry Cravatte, en substitució d'Eugène Schaus, que havia estat viceprimer ministre al gabinet Werner-Schaus I. Va ser una coalició entre el Partit Popular Social Cristià (CSV), i el Partit Socialista dels Traballadors (LSAP).
Es va formar després de les eleccions legislatives luxemburgueses de 1964, que va tornar al CSV i al LSAP com els partits primer i segon més majoritaris respectivament en la legislatura. -Curiosament, el LSAP havia rebut més vots que el CSV-.

## Composició
### 15 de juliol de 1964 a 3 de gener de 1967

| Nom | Nom | Partit | Càrrec |
| | Pierre Werner | CSV | Primer Ministre Ministeri d'Afers Exteriors de Luxemburg|Ministre d'Afers Exteriors Ministre de Justícia Ministre de Finances |
| | Henry Cravatte | LSAP | Viceprimer Ministre Ministre de l'Interior Ministre de Turisme, Educació Física i Esport |
| | Émile Colling | CSV | Ministre d'Agricultura i Viticultura Ministre de Família, de la Població i la Solidaritat Social |
| | Nicolas Biever | LSAP | Ministre de Treball, Seguretat Social, Mines Ministre de Salut Pública |
| | Pierre Grégoire | CSV | Ministre d'Educació Nacional i Afers Culturals Ministre de Funció Pública |
| | Albert Bousser | LSAP | Ministre d'Obres Públiques Ministre de Transports |
| | Antoine Wehenkel | LSAP | Ministre de Pressupost Ministre d'Economia |
| | Marcel Fischbach | CSV | Ministre per la Classe Mitja Ministre de Defensa Ajudant Ministre Relacions Exteriors |
| | Jean-Pierre Büchler | CSV | Secretari d'Estat d'Agricultura i Viticultura |
| | Raymond Vouel | LSAP | Secretari d'Estat de Salut Pública, Treball, Seguretat Social i Mines |
| Font: ||||

### 3 de gener de 1967 a 6 de febrer de 1969

| Nom | Nom | Partit | Càrrec |
| | Pierre Werner | CSV | Primer Ministre Ministre de Finances i la Funció Pública |
| | Henry Cravatte | LSAP | Viceprimer Ministre Ministre de l'Interior Ministre de Turisme, Educació Física i Esport |
| | Pierre Grégoire | CSV | Ministre de Relacions Exteriors Ministre de Defensa Ministre d'afers Culturals i Religió |
| | Albert Bousser | LSAP | Ministre de Obres Públiques Ministre de Transports |
| | Antoine Wehenkel | LSAP | Ministre de Pressupost Ministre d'Economia |
| | Antoine Krier | LSAP | Ministre de Treball, Seguretat Social i Mines Ministre de Salut Pública |
| | Jean-Pierre Büchler | CSV | Ministre d'Agricultura i Viticultura i la Classe Mitja |
| | Jean Dupong | CSV | Ministre de Justícia Ministre d'Educació Nacional i Solidaritat social |
| | Raymond Vouel | LSAP | Secretari d'Estat de Salut Pública, Treball, Seguretat Social i Mines |
| | Madeleine Frieden-Kinnen | CSV | Secretari d'Estat de la Família, Jovent, Població, Salut Pública i Educació Nacional |
| Font: ||||

## Referències

* ↑ Thewes, 2011, p. 161.
* ↑ Thewes, 2011, p. 163.

## Bibliografia

* Thewes, Guy. «Les gouvernements du Grand-Duché de Luxembourg depuis 1848. Èdition 2011» (PDF) (en francès). [Consulta: 9 desembre 2015].
# Gabinet Willmar

El Gabinet Willmar va formar el govern de Luxemburg des del 2 de desembre de 1848 al 23 de setembre de 1853.

## Composició

* Jean-Jacques Willmar: President del Consell de Govern, Administrador general d'Afers Estrangers, Justícia i Cultura, provisionalment també per l'Educació Pública
* Mathias Ulrich: Administrador general de l'Interior, amb caràcter provisional per a Obres Públiques i Municipis
* Norbert Metz: Administrador general d'Hisenda, amb caràcter provisional per a les Forces Armades
* Jean Ulveling: Administrador general d'Assumptes Comunals

## Política

La personalitat de Norbert Metz, pro-belga i hostil a la Confederació Alemanya, va marcar la política exterior del govern de Willmar. Després de la mort de Guillem II, el 17 de març de 1849, les relacions entre el govern i la corona es van deteriorar. El caràcter autoritari, de Guillem III vol tornar al règim autocràtic d'abans de 1848 i és aviat per fer front a la coalició de govern encapçalada per Willmar. El 1850, va nomenar el seu germà, el príncep Enric intendent del rei per al Gran Ducat. De bon grat o no, el príncep Enric està obligat, a aplicar la política reaccionària de Guillem III.
El govern Willmar va prendre iniciatives clau en assumptes monetaris, el 20 de desembre de 1848 imposa el franc com a unitat monetària a l'administració pública, el pressupost està denominat en francs i no en florins. El 1851 el govern va posar en marxa a la Cambra de Diputats la conveniència d'emetre una moneda nacional. El 9 de gener de 1852 es promulga una llei per a la fabricació de moneda en coure per al Gran Ducat. Els primers signes monetaris luxemburguesos comencen a circular el 1854.

## Referències

* 1 2 3 «Les gouvernements du Grand-Duché de Luxembourg depuis 1848. Èdition 2011» (PDF) (en francès) p. 16-19. [Consulta: 8 desembre 2015].
# Instituto Nacional de la Salud

El Instituto Nacional de la Salud (acrònim: INSALUD) és una entitat de prestacions sanitàries públiques de l'Estat espanyol creada l'any 1978.
Fou creat sota la tutela del ministeri de sanitat i seguretat social, en substitució de l'Instituto Nacional de Previsión (INP, 1908), encarregada de la gestió i administració dels serveis sanitaris de la seguretat social a l'Estat espanyol.

## Història

Com a INP, a partir del 1918 es va començar un procés de regulació obligatòria de les assegurances laborals als diferents camps d'activitat. L'any 1963 fou reorganitzat el règim de seguretat social i es va donar l'exclusivitat d'actuació a l'INP, la qual cosa significà el traspàs de la gestió privada de les assegurances d'accidents laborals, malaltia, etc., a les mutualitats laborals, creades el 1941. Va arribar a comprendre vuit modalitats d'assegurances obligatòries i sis de voluntàries.
El 1978, poc després de la creació del ministeri de sanitat i seguretat social, fou substituït per lInstituto Nacional de la Salud (INSALUD), l'Instituto Nacional de Servicios Sociales (INSERSO) i l'Instituto Nacional de la Seguridad Social (INSS), entitats creades amb vista a resoldre el desgavell administratiu de la seguretat social espanyola.
Després del traspas de competències a les Comunitats Autònomes, en el període 1981-2002, fou reorganitzat com l'Instituto Nacional de Gestión Sanitaria (INGESA) l'any 2002, que es va crear per gestionar la Seguretat Social (Pensions de ' Estat, etc.). Depèn del Ministeri de Sanitat i Consum del Govern d'Espanya.
A Catalunya les seves funcions foren transferides l'any 1983 a l'Institut Català de la Salut (ICS).

## Enllaços externs

* Web de l'INGESA Arxivat 2010-06-19 a Wayback Machine.
# Methanopyrus

Methanopyrus és un gènere de microorganismes metanògens del domini taxonòmic Archaea. Comprèn una única espècie descrita, M. kandleri. És un hipertermòfil descobert a les parets d'una font hidrotermal al Golf de Califòrnia a una profunditat de 2000 m i a temperatures de 84-110 °C. Viu en un ambient ric en hidrogen i diòxid de carboni i com altres metanògens redueix aquests compostos a metà. Es classifica en el filum Euryarchaeota en la eva pròpia classe.
# Tumbleweeds

Tumbleweeds és una pel·lícula estatunidenca dirigida per Gavin O'Connor, estrenada el 1999. O'Connor va coescriure el guió cinematogràfic amb la seva llavors esposa Angela Shelton, inspirat en les memòries de la seva infantesa passada a la carretera amb la seva mare. La pel·lícula és protagonitzada per Janet McTeer, Kimberly J. Brown i Jay O. Sanders.

## Argument

La història gira al voltant de Mary Jo Walker, una mare soltera que ha d'agafar el cotxe amb les seves pertinences i agafar la seva filla preadolescent Ava a la recerca d'un futur millor. La pel·lícula comença amb Mary-Jo en un altercat amb un home. Això és habitual en la vida d'Ava, que fa la maleta mentre es prepara per la seva sortida inevitable.
Mare i filla s'embarquen en un viatge. Quan una reunió amb un antic pretendent a Missouri resulta amb menys èxit del previst, Mary Jo accedeix al desig d'Ava de veure l'Oceà Pacific i marxa cap a l'oest. Mary Jo desitja separar-se de la seva anterior vida, que es manifesta quan ella i la seva filla llancen la roba vella contra el vidre del cotxe. En ruta són ajudades per un camioner, Jack Ranson; després recomencen les seves vides a San Diego.
Una vegada més, Mary Jo sacrifica tant la seva independència com el benestar de la filla a canvi de tenir un home en la seva vida. En principi, la vida d'Ava ha canviat per bé. Per exemple, fa amistat amb una noia de la seva classe. Ava també s'assegura un paper en una obra escolar, Romeo i Julieta. Finalment, Ava queda extasiada quan troba un xicot, que la porta al cinema. Les coses es compliquen quan Jack es torna agressiu. Jack exhibeix la seva personalitat verdadera quan porta Mary Jo i Ava a sopar i s'enfurisma per l'actitud d'Ava. Ava, tanmateix, només s'excita sobre la perspectiva de tenir un paper en l'obra de teatre.

## Repartiment

* Janet McTeer: Mary Jo Walker
* Kimberly J. Brown: Ava Walker
* Jay O. Sanders: Dan Miller
* Gavin O'Connor: Jack Ranson
* Laurel Holloman: Laurie Pendleton
* Lois Smith: Ginger
* Michael J. Pollard: Mr. Cummings
* Joel Polis: Vice-Principal
* Jennifer Paige: Infermera

## Premis i nominacions
### Premis

* 2000. Globus d'Or a la millor actriu musical o còmica per Janet McTeer

### Nominacions

* 2000. Oscar a la millor actriu per Janet McTeer
# Riau (desambiguació)

«Riau o Riouw» té aquests significats:
* Residència de Riau i dependències, residència de les Índies Orientals Holandeses
* Riau, província d'Indonèsia
* Illes Riau, grup d'illes d'Indonèsia
* Arxipèlag Riau Lingga, arxipèlag d'Indonèsia
* Virregnat de Riau territori dependent dels sultans de Johore, que governaven les illes Riau i Lingga entre el s. XVIII fins a la seva supressió el 1900
* Sultanat de Riau-Lingga
* Sultanat de Johore-Riau
* Sultanat de Johore-Riau-Lingga
# Poder y Libertad

Poder y Libertad és una revista feminista en llengua castellana que existeix des de 1979, any en què va prendre el relleu de Vindicación Feminista, i que des d'aleshores és dirigida per Lidia Falcón. És la revista d'informació i teories feministes més antiga d'Espanya que encara existeixi actualment. La seva periodicitat ha variat al llarg del temps, actualment és semestral. Va començar a editar-se a Barcelona, però a partir del setè número va passar a editar-se a Madrid, auspiciada pel Club Vindicación Feminista de la seva directora.

## Referències

* ↑ Revista Poder y Libertad Arxivat 2009-12-25 a Wayback Machine. (castellà)

## Enllaços externs

* Resums d'alguns temes tractats a Poder y Libertad Arxivat 2009-12-25 a Wayback Machine. (castellà)
# Mallomys gunung

Mallomys gunung és una espècie de mamífer rosegador de la família dels múrids. És endèmic d'Indonèsia, on viu a altituds d'entre 3.500 i 4.050 msnm. Els seus hàbitats naturals són els herbassars alpins i les zones ermes situades per sobre del límit arbori. Està amenaçat per la caça, la depredació per gossos salvatges i l'escalfament global. El seu nom específic, gunung, significa 'muntanya' en malai.

## Referències

* ↑ Leary, T.; Wright, D. Mallomys gunung. UICN 2016. Llista Vermella d'espècies amenaçades de la UICN, edició 2016, consultada el 17 febrer 2018.
* ↑ Entrada «Mallomys» d'Animalia (en anglès).
# Zbigniew Drzewiecki

Zbigniew Drzewiecki (Varsòvia, 8 d'abril de 1890 - Varsòvia, 11 d'abril de 1971) pianista i professor polonès, especialment associat a la interpretació de les obres de Frédéric Chopin. Professor i rector de l'Escola Superior de Música de l'Estat de Cracòvia, professor de l'Escola Superior de Música de Varsòvia.
Va començar els estudis sota el seu pare i, després, a Varsòvia, a Oberfeldt i Pilecki. Després de matricular-se, va anar (de 1909 a 1914) a Viena, al taller de Teodor Leszetycki, on va estudiar amb Marie Prentner, l'assistent del mestre. Va actuar en nombrosos recitals a les ciutats poloneses i també a Viena, Praga i Berlín.
El 1916 es va convertir en professor de classes avançades de pianoforte al Conservatori de Varsòvia, i va continuar ensenyant allà fins a la seva mort el 1971. Va ajudar a establir el Concurs Internacional de Piano de Chopin i va exercir els seus jurats des de la primera ocasió, 1927, fins a 1971. Després de la segona guerra mundial, i sobretot després de la mort de Józef Turczyński (1884-1953), fou considerat el màxim professor de piano polonès.
Entre els seus alumnes s'inclouen diversos pianistes famosos del segle xx, la seva influència fou per tant molt forta.

## Llista no exhaustiva d'alumnes

* Ryszard Bakst
* Felicja Blumental
* Walter Buczynski
* Paweł Chęciński
* Halina Czerny-Stefańska
* Jan Ekier
* Róża Etkin-Moszkowska
* Lidia Grychtołówna
* Adam Harasiewicz
* Władysław Kędra
* Bolesław Kon
* Hiroko Nakamura
* Edward Olearczyk
* Eva Osińska
* Regina Smendzianka
* Marta Sosińska
* John Tilbury
* Fou Ts'ong
* Li QiFang
* Roger Woodward
* Eva Maria Zuk
* Enrique Bátiz Campbell

## Condecoracions i premis

* Orde de la Bandera del Treball, 1a classe (1959).
* Creu de Comandant de l'Ordre de Polonia Restituida (1951).
* Creu d'Oficial de l'Ordre de Polonia Restituida (1930).
* Premi estatal de primer grau (1952).

## Referències

* ↑ Stanisław Łoza (ed.), Saps qui és? Zrzeszenia Księgarstwa, 1983, pàg. 153.
* ↑ https://culture.pl/pl/tworca/zbigniew-drzewiecki
* ↑ Dziennik Polski, rok XV, nr 172 (4793), s. 9.
* ↑ M.P. z 1951 r. nr 74, poz. 1008.
* ↑ M.P. z 1930 r. nr 260, poz. 352.
* ↑ Dziennik Polski, rok VIII, nr 176, (2639), s. 2.

## Fonts

* A. Eaglefield-Hull, Dictionary of Modern Music and Musicians (Dent, London 1924).
* J. Methuen-Campbell, Chopin Playing from the Composer to the Present Day (Gollancz, Londres 1981).

## Enllaços externs

* https://www.amuz.krakow.pl/?web=organizacja_portrety
* https://culture.pl/pl/tworca/zbigniew-drzewiecki
* Programes dels seus concerts a Polona.pl
# Zbigniew Brzezinski

Zbigniew Brzezinski (Varsòvia, 28 de març de 1928 – Falls Church, 26 de maig de 2017) fou un polític nord-americà. Considerat un dels analistes més prestigiosos en política exterior americana del món.
És considerat com el principal suport per als Mudjaidins en contra de l'URSS a l'Afganistan, el seu caràcter sempre ha estat antirus.
Va ser requerit el 2006 davant d'una audiència del Senat dels Estats Units, on explicà que es podria donar un atemptat terrorista com el de l'11 de setembre, per iniciar la guerra contra Iran, va afimar això: "Un escenari possible per a un enfrontament militar amb l'Iran implica que el fracàs iraquià assoleixi els límits americans; seguit d'acusacions americanes que facin l'Iran responsable d'aquest fracàs; després, per algunes provocacions a l'Iraq o un acte terrorista a territori americà, acte del qual es faria responsable a l'Iran. Això pogués culminar amb una acció militar americana "defensiva" contra l'Iran que submergiria a una Amèrica aïllada en un profund fangar en el qual hi hauria inclosos l'Iran, l'Iraq, l'Afganistan i el Pakistan. "
Va ser assessor de seguretat nacional durant el govern del President Jimmy Carter (1977-1981). Va ser professor de la Paul H. Nitze School of Advanced International Studies de la Universitat Johns Hopkins i assessor del Centre d'Estudis Estratègics i Internacionals.

## Publicacions principals (en anglès)

* The Permanent Purge: Politics in Soviet Totalitarianism, Cambridge: Harvard University Press (1956)
* Soviet Bloc: Unity and Conflict, New York: Praeger (1961), ISBN 0-674-82545-4
* Between Two Ages : America's Role in the Technetronic Era, New York: Viking Press (1970), ISBN 0-313-23498-1
* Power and Principle: Memoirs of the National Security Adviser, 1977-1981, New York: Farrar, Strauss, Giroux (March 1983), ISBN 0-374-23663-1
* Game Plan: A Geostrategic Framework for the Conduct of the U.S.-Soviet Contest, Boston: Atlantic Monthly Press (June 1986), ISBN 0-87113-084-X
* Grand Failure: The Birth and Death of Communism in the Twentieth Century, New York: Charles Scribner's Sons (1989), ISBN 0-02-030730-6
* Out of Control: Global Turmoil on the Eve of the 21st Century, New York: Collier (1993), ISBN 0-684-82636-4
* The Grand Chessboard: American Primacy and Its Geostrategic Imperatives, New York: Basic Books (October 1997), ISBN 0-465-02726-1, subsequently translated and published in nineteen languages
* The Choice: Global Domination or Global Leadership, Basic Books (March 2004), ISBN 0-465-00800-3
* Second Chance: Three Presidents and the Crisis of American Superpower , Basic Books (March 2007), ISBN 0-465-00252-8

## Enllaços externs

* Brzezinski al CSIS Arxivat 2011-01-17 a Wayback Machine.
# Estrella d'heli

Un estel d'heli és un estel de tipus espectral O o B l'espectre de la qual mostra línies d'absorció d'heli especialment fortes, i línies d'hidrogen febles o absents Els estels d'heli extrems no presenten traces d'hidrogen, mentre que els estels d'heli mitjanes mostren línies d'hidrogen visibles però més febles que en els estels normals. La pèrdua de les capes exteriors d'hidrogen, deixant exposat el nucli d'heli, pot deure's a un fort vent estel·lar (com en els estels de Wolf-Rayet), o a la transferència de massa en un estel binari les components del qual estan molt properes (estels binaris de contacte). Els estels γ² Velorum, α Telescopii i σ Orionis I són exemples d'estels d'heli.
Així mateix, es denomina variable d'heli a un estel Bp (B peculiar) on la intensitat de les línies d'absorció d'heli varia periòdicament.

## Referències

* ↑ «Hellium star». The internet Encyclopedia of Science. Arxivat de l'original el 2019-08-24. [Consulta: 3 febrer 2019].
# Xipiu encaputxat

El xipiu encaputxat (Microspingus melanoleucus) és un ocell de la família dels tràupids (Thraupidae).

## Hàbitat i distribució

Habita zones amb petits arbusts i herba a les terres baixes i vessants dels Andes del centre i sud-est de Bolívia, sud del Brasil, Paraguai, oest d'Uruguai i nord de l'Argentina.

## Referències

* ↑ «Xipiu encaputxat». Cercaterm. TERMCAT, Centre de Terminologia. Rev. 20/10/2022(català)
# Xipiu pitgrís

El xipiu pitgrís (Poospizopsis hypocondria) és un ocell de la família dels tràupids (Thraupidae).

## Hàbitat i distribució

Habita matolls dels Andes de Bolívia i nord-oest de l'Argentina.

## Referències

* ↑ «Xipiu pitgrís». Cercaterm. TERMCAT, Centre de Terminologia. Rev. 20/10/2022(català)